กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลตาคลีและตำบลหนองหม้อ อำเภอตาคลี จังหวัดนครสวรรค์พ.ศ.๒๕๔๗[๑] อาศัยอำนาจตามความในมาตรา ๕(๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘(๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ.๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือ จดเขตทหาร ที่บริเวณซึ่งเขตทหารบรรจบกับกลางคลองส่งน้ำสายใหญ่ ชัยนาท - ป่าสัก (คลองอนุศาสนนันทน์)เป็นเส้นตรงไปทางทิศตะวันออกเฉียงเหนือและทิศเหนือตามแนวเขตทหาร จนบรรจบกับเส้นตั้งฉากกับทางรถไฟสายเหนือ ที่บริเวณซึ่งอยู่ห่างจากทางรถไฟสายเหนือตัดกับศูนย์กลางทางหลวงแผ่นดินหมายเลข ๑ (ถนนพหลโยธิน) ไปทางทิศตะวันตกเฉียงเหนือ ตามแนวทางรถไฟสายเหนือเป็นระยะ ๒,๐๐๐ เมตร เป็นเส้นตรงไปทางทิศตะวันออกเฉียงเหนือตามแนวเส้นตั้งฉากกับทางรถไฟสายเหนือ ผ่านทางรถไฟสายเหนือจนถึงบริเวณที่ซึ่งตั้งฉากกับทางรถไฟสายเหนือ เป็นระยะ ๒,๐๐๐ เมตร ทิศตะวันออก เป็นเส้นตรงที่เชื่อมจากบริเวณที่ซึ่งตั้งฉาก เป็นระยะ ๒,๐๐๐ เมตร กับทางรถไฟสายเหนือ เป็นเส้นตรงไปทางทิศตะวันออก บรรจบกับเส้นตั้งฉาก ระยะ ๕๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน) ที่บริเวณซึ่งอยู่ห่างจากทางเข้าวัดเขาเจดีย์ บรรจบกับทางหลวงแผ่นดินหมายเลข ๑(ถนนพหลโยธิน) ไปทางทิศตะวันออกเฉียงเหนือ ตามแนวศูนย์กลางทางหลวงแผ่นดินหมายเลข ๑ (ถนนพหลโยธิน) เป็นระยะ ๕๐๐ เมตร เป็นเส้นตรงไปทางทิศตะวันตกเฉียงใต้ ตามแนวเส้นตั้งฉากกับทางหลวงแผ่นดินหมายเลข ๑ (ถนนพหลโยธิน) ผ่านทางหลวงแผ่นดินหมายเลข ๑ (ถนนพหลโยธิน) จนบรรจบจุดที่อยู่ตามแนวเส้นตั้งฉากกับทางหลวงแผ่นดินหมายเลข ๑ (ถนนพหลโยธิน) เป็นระยะ ๑,๐๐๐ เมตร เป็นเส้นขนานที่เชื่อมจากจุดซึ่งอยู่ตามแนวเส้นตั้งฉาก ระยะ ๑,๐๐๐ เมตร กับทางหลวงแผ่นดินหมายเลข ๑ (ถนนพหลโยธิน) ไปทางทิศตะวันตกเฉียงใต้ตามแนวเส้นขนานกับศูนย์กลางทางหลวงแผ่นดินหมายเลข ๑(ถนนพหลโยธิน) เป็นระยะ ๒,๒๐๐ เมตร เป็นเส้นตรงไปทางทิศตะวันออกเฉียงใต้จนบรรจบกับเส้นตั้งฉากระยะ ๑,๐๐๐ เมตร กับทางรถไฟสายเหนือ ที่บริเวณซึ่งอยู่ห่างจากเขตเทศบาลตำบลตาคลี อำเภอตาคลี จังหวัดนครสวรรค์ ตัดกับทางรถไฟสายเหนือ ไปทางทิศตะวันออกเฉียงใต้ ตามแนวทางรถไฟสายเหนือ เป็นระยะ ๑,๐๐๐ เมตรทิศใต้ เป็นเส้นตรงที่เชื่อมจากจุดที่บรรจบกับเส้นตั้งฉาก ระยะ ๑,๐๐๐ เมตร กับทางรถไฟสายเหนือ ที่บริเวณซึ่งอยู่ห่างจากเขตเทศบาลตำบลตาคลี อำเภอตาคลี จังหวัดนครสวรรค์ ตัดกับทางรถไฟสายเหนือ ไปทางทิศตะวันออกเฉียงใต้ ตามแนวทางรถไฟสายเหนือ เป็นระยะ ๑,๐๐๐ เมตร ไปทางทิศตะวันตก ตามแนวเส้นตั้งฉากเป็นระยะ ๑,๐๐๐ เมตร ผ่านทางรถไฟสายเหนือ ผ่านทางหลวงแผ่นดินหมายเลข ๓๑๙๖ จนบรรจบกับเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๓๑๙๖ ฟากตะวันตกทิศตะวันตก เป็นเส้นขนานที่เชื่อมจากจุดซึ่งบรรจบกับเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๓๑๙๖ ฟากตะวันตก ไปทางทิศตะวันตกเฉียงเหนือ ตามแนวเส้นขนานกับศูนย์กลางทางหลวงแผ่นดินหมายเลข ๓๑๙๖ จนบรรจบกับเส้นแบ่งเขตอำเภอตาคลี จังหวัดนครสวรรค์ กับอำเภอเมืองชัยนาท จังหวัดชัยนาท ไปทางทิศเหนือตามแนวเส้นแบ่งเขตอำเภอตาคลี จังหวัดนครสวรรค์ กับอำเภอเมืองชัยนาท จังหวัดชัยนาท ผ่านทางหลวงแผ่นดินหมายเลข ๑ (ถนนพหลโยธิน) จนบรรจบกับเขตทหาร ที่ซึ่งบริเวณเขตทหารบรรจบกับคลองส่งน้ำสายใหญ่ ชัยนาท ป่าสัก (คลองอนุศาสนนันท์) เว้นแต่พื้นที่บริเวณที่ ๒บริเวณที่ ๒หมายความว่า พื้นที่ในบริเวณดังต่อไปนี้๒.๑ ทิศเหนือ จดเส้นตรงที่ต่อจากหลักเขตเทศบาลที่ ๑ ไปทางทิศตะวันตก บรรจบกับทางหลวงแผ่นดินหมายเลข ๓๓๒๙ ฟากตะวันออก เลียบตามแนวเขตเทศบาลตำบลตาคลี ไปทางทิศตะวันออก ถึงจุดที่อยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๑ (ถนนพหลโยธิน) ตรงจุดที่ห่างจากศูนย์กลางทางหลวงแผ่นดินหมายเลข ๑ (ถนนพหลโยธิน) บรรจบกับศูนย์กลางทางหลวงแผ่นดินหมายเลข ๓๓๒๙ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑(ถนนพหลโยธิน) ระยะ ๑,๐๕๐ เมตร เป็นเส้นตั้งฉากกับศูนย์กลางทางหลวงแผ่นดินหมายเลข ๑ (ถนนพหลโยธิน) ไปทางทิศเหนือ เป็นระยะ ๕๗๑ เมตร เป็นเส้นตรงไปทางทิศตะวันออกเฉียงเหนือ บรรจบทางรถไฟสายเหนือ ที่จุดซึ่งอยู่ห่างจากศูนย์กลางทางหลวงแผ่นดินหมายเลข ๑ (ถนนพหลโยธิน) ตัดทางรถไฟสายเหนือไปทางทิศเหนือ ตามแนวทางรถไฟสายเหนือ ระยะ ๑,๔๘๐ เมตรทิศตะวันออก เลียบทางรถไฟสายเหนือฟากตะวันตก ไปทางทิศตะวันออกเฉียงใต้ บรรจบจุดที่อยู่ตามแนวขนาน ระยะ ๒๐๐ เมตร กับศูนย์กลางทางหลวงแผ่นดินหมายเลข๑ (ถนนพหลโยธิน) ฟากเหนือ ทิศใต้ เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑ (ถนนพหลโยธิน) ไปทางทิศตะวันตก บรรจบเขตโรงเรียนถ้ำผาสุขใจ เลียบตามแนวเขตโรงเรียนถ้ำผาสุขใจ และขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน) บรรจบถนนสาธารณะเลียบถนนสาธารณะฟากตะวันตก ไปทางทิศใต้ บรรจบกับถนนพหลโยธินเลียบถนนพหลโยธินฟากเหนือ ไปทางทิศตะวันตก บรรจบทางหลวงแผ่นดินหมายเลข ๓๓๒๙ทิศตะวันตก เลียบทางหลวงแผ่นดินหมายเลข ๓๓๒๙ ฟากตะวันออก ไปทางทิศเหนือ บรรจบจุดเริ่มต้น ๒.๒ ทิศเหนือ เริ่มจากทางรถไฟสายเหนือฟากตะวันออก ตรงจุดที่อยู่ห่างจากศูนย์กลางทางหลวงแผ่นดินหมายเลข ๑ (ถนนพหลโยธิน) ตัดกับทางรถไฟสายเหนือไปทางทิศตะวันตกเฉียงเหนือ ตามแนวทางรถไฟสายเหนือ ระยะ ๑,๔๘๐ เมตร เป็นเส้นตั้งฉากกับทางรถไฟสายเหนือฟากตะวันออก ระยะ ๑,๔๘๐ เมตรทิศตะวันออก เป็นเส้นตรงไปทางทิศตะวันออกเฉียงใต้บรรจบทางหลวงแผ่นดินหมายเลข ๑(ถนนพหลโยธิน) ฟากตะวันตก ตรงจุดที่อยู่ห่างจากศูนย์กลางทางหลวงแผ่นดินหมายเลข ๑ (ถนนพหลโยธิน) บรรจบถนนทวีชัย ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑ ระยะ ๒,๓๕๐ เมตรทิศใต้ เลียบทางหลวงแผ่นดินหมายเลข ๑ ฟากเหนือ ไปทางทิศตะวันตกเฉียงใต้ และเป็นเส้นตั้งฉากระยะ ๒๐๐ เมตร กับศูนย์กลางทางหลวงแผ่นดินหมายเลข๑ (ถนนพหลโยธิน) ตรงจุดที่ศูนย์กลางถนนทวีชัย บรรจบกับถนนพหลโยธิน เป็นแนวขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑ (ถนนพหลโยธิน) ไปทางทิศตะวันตก บรรจบทางรถไฟสายเหนือทิศตะวันตก เลียบทางรถไฟสายเหนือฟากตะวันออก ไปทางทิศตะวันตกเฉียงเหนือ บรรจบจุดเริ่มต้น๒.๓ ทิศเหนือ จดถนนพหลโยธินฟากใต้ ตรงจุดที่ศูนย์กลางทางหลวงแผ่นดินหมายเลข ๑ (ถนนพหลโยธิน) บรรจบกับศูนย์กลางทางหลวงแผ่นดินหมายเลข ๓๓๒๙ เลียบถนนพหลโยธินฟากใต้ ไปทางทิศตะวันออก บรรจบซอยมะลิวัลย์ฟากตะวันตกทิศตะวันออก เลียบซอยมะลิวัลย์ฟากตะวันตกไปทางทิศใต้ บรรจบเขตทหาร เลียบแนวเขตทหารบรรจบเขาตาคลี เลียบแนวเขาตาคลีไปทางทิศใต้ ถึงจุดซึ่งอยู่ตามแนวเส้นตั้งฉากกับศูนย์กลางถนนสาธารณะไม่ปรากฏชื่อ ตรงจุดที่อยู่ห่างจากศูนย์กลางถนนสาธารณะไม่ปรากฏชื่อ บรรจบกับศูนย์กลางทางหลวงแผ่นดินหมายเลข ๑ (ถนนพหลโยธิน) ไปทางทิศใต้ตามแนวถนนสาธารณะไม่ปรากฏชื่อ ระยะ ๒,๑๐๐ เมตรทิศใต้ เป็นเส้นตั้งฉากไปทางทิศตะวันตก บรรจบถนนสาธารณะไม่ปรากฏชื่อ และเป็นเส้นตั้งฉากกับศูนย์กลางถนนสาธารณะไม่ปรากฏชื่อ ไปทางทิศตะวันตก เป็นระยะ ๓๓๕ เมตร ทิศตะวันตก เป็นเส้นตรงไปทางทิศตะวันตกเฉียงเหนือ บรรจบถนนพหลโยธิน ฟากใต้ ตรงจุดที่ศูนย์กลางทางหลวงแผ่นดินหมายเลข ๑ (ถนนพหลโยธิน) บรรจบกับศูนย์กลางทางหลวงแผ่นดินหมายเลข ๓๓๒๙๒.๔ ทิศเหนือ จดถนนพหลโยธินฟากใต้ ตรงจุดที่ถนนทวีชัยบรรจบกับถนนพหลโยธิน เลียบถนนพหลโยธินฟากใต้ ไปทางทิศตะวันออก บรรจบจุดที่อยู่ตามแนวขนานระยะ ๗๕๕ เมตร กับศูนย์กลางถนนทวีชัย ทิศตะวันออก เป็นแนวขนานระยะ ๗๕๕ เมตร กับถนนทวีชัย ไปทางทิศตะวันออกเฉียงใต้ บรรจบแนวเส้นตั้งฉากกับศูนย์กลางถนนทวีชัย ตรงจุดที่ถนนทวีชัยบรรจบกับศูนย์กลางถนนหอยสังข์ ทิศใต้ เป็นเส้นเลียบตามแนวเส้นตั้งฉากกับถนนทวีชัย ไปทางทิศตะวันออกเฉียงใต้ จนบรรจบกับถนนทวีชัยที่บริเวณซึ่งศูนย์กลางถนนทวีชัยบรรจบกับศูนย์กลางถนนหอยสังข์เลียบถนนทวีชัยฟากตะวันตก ถึงแนวขนาน ๒๐๐ เมตร กับศูนย์กลางถนนหอยสังข์ เป็นแนวขนานระยะ ๒๐๐ เมตร กับศูนย์กลางถนนหอยสังข์ บรรจบทางรถไฟสายเหนือ ฟากตะวันออกทิศตะวันตก เป็นเส้นเลียบไปทางทิศตะวันตกเฉียงเหนือ ตามแนวทางรถไฟสายเหนือ ฟากตะวันออก และเลียบถนนพระสังข์ ฟากตะวันออก จนบรรจบถนนพรหมนคร ฟากใต้ เป็นเส้นเลียบถนนพรหมนคร ฟากใต้ ไปทางทิศตะวันออก บรรจบถนนทวีชัย ฟากตะวันออก เลียบถนนทวีชัยฟากตะวันออก ไปทางทิศเหนือ จนบรรจบจุดเริ่มต้น๒.๕ ทิศเหนือ เป็นเส้นเลียบไปทางทิศตะวันออก ตามแนวเขตวัดสว่างวงษ์ ฟากใต้ จนบรรจบแนวขนานระยะ ๑๕๐ เมตร กับศูนย์กลางถนนตาคลีพัฒนาทิศตะวันออก เป็นแนวขนานระยะ ๑๕๐ เมตร ไปทางทิศตะวันออกเฉียงใต้ กับศูนย์กลางถนนตาคลีพัฒนา จนบรรจบกับถนนสาธารณะไม่ปรากฏชื่อ ฟากใต้ เป็นเส้นเลียบไปทางทิศตะวันตก ตามแนวถนนไม่ปรากฏชื่อ ฟากใต้ จนบรรจบกับถนนประชาอุทิศ ฟากตะวันตก เป็นระยะ ๓๕๕ เมตร เลียบทางรถไฟสายเหนือ ฟากตะวันตกไปทางทิศใต้บรรจบถนนหัสนัย เลียบถนนหัสนัย ฟากเหนือ ผ่านโรงพยาบาลชุมชนตาคลี จนบรรจบกับถนนสาธารณะไม่ปรากฏชื่อ ฟากตะวันตก และเป็นเส้นเลียบแนวถนนสาธารณะไม่ปรากฏชื่อ ฟากตะวันตก ไปทางทิศใต้ จนบรรจบกับถนนตายาย ฟากเหนือทิศใต้ เป็นเส้นเลียบไปทางทิศตะวันตก ตามแนวถนนตายาย ฟากเหนือ ผ่านถนนประชาอุทิศ ไปตามแนวถนนสาธารณะไม่ปรากฏชื่อ ฟากเหนือ จนบรรจบกับถนนสาธารณะไม่ปรากฏชื่อทิศตะวันตก เป็นเส้นเลียบไปทางทิศเหนือ ตามแนวถนนสาธารณะไม่ปรากฏชื่อ ฟากตะวันออก ไปทางทิศตะวันตกเฉียงเหนือบรรจบเขาตาคลี เลียบเขาตาคลีไปทางทิศเหนือจนบรรจบแนวเขตวัดสว่างวงษ์ เป็นเส้นเลียบไปทางทิศเหนือ ตามแนวเขตวัดสว่างวงษ์ จนบรรจบกับจุดเริ่มต้นทั้งนี้ ไม่รวมถึงสถานที่ราชการ สถาบันการศึกษา ศาสนสถาน สวนสาธารณะ และบริเวณที่ดินที่เป็นสาธารณประโยชน์ของแผ่นดินทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลตาคลี และตำบลหนองหม้อ อำเภอตาคลี จังหวัดนครสวรรค์ ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้ (๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๕๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๕๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๕๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๒ ต่อ ๑๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๕๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๒๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๘ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๒๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะ ไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าว ไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลตาคลี และตำบลหนองหม้อ อำเภอตาคลี จังหวัดนครสวรรค์ พ.ศ.๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลตาคลี และตำบลหนองหม้อ อำเภอตาคลีจังหวัดนครสวรรค์ ลงวันที่ ๒ กันยายน๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓วรรคสอง แห่งพระราชบัญญัติควบคุมอาคาร พ.ศ. ๒๕๒๒บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ฐิติพงษ์/พัชรินทร์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๘๐/๓ กันยายน๒๕๔๗